นายกรัฐมนตรี ชื่นชมพิธีพลีกรรมตักน้ำทั่วประเทศเรียบร้อยสมพระเกียรติ
นายกรัฐมนตรี ชื่นชมพิธีพลีกรรมตักน้ำทั่วประเทศเรียบร้อยสมพระเกียรติ แนะคนไทยรวมใจเป็นหนึ่งเดียวพลโท วีรชน สุคนธปฏิภาค รองโฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ชื่นชมทุกจังหวัดจัดพิธีพลีกรรมตักน้ำจากแหล่งน้ำศักดิ์สิทธิ์ 107 แห่งทั่วประเทศ เป็นไปด้วยความเรียบร้อยสมบูรณ์และสมพระเกียรติ เป็นภาพที่สะท้อนถึงความงดงามของโบราณราชประเพณี และความสามัคคีเป็นหนึ่งเดียวกันของคนในชาติสำหรับขั้นตอนต่อไปคือ การตั้งพิธีทำน้ำอภิเษก ณ พระอารามสำคัญต่างๆ ทั่วประเทศ ในวันที่ 8 เมษายน 2562 จากนั้นจะทำพิธีเสกน้ำอภิเษกรวมจาก กทม. และ 76 จังหวัด ณ วัดสุทัศน์เทพวรารามราชวรมหาวิหาร วันที่ 18 เมษายน 2562 และแห่เชิญน้ำอภิเษกจากวัดสุทัศน์ฯ ไปยังวัดพระศรีรัตนศาสดาราม ในวันที่ 19 เมษายน 2562นายกรัฐมนตรี เชิญชวนประชาชนชาวไทย หลอมรวมใจมุ่งไปสู่พระราชพิธีบรมราชาภิเษก ซึ่งถือเป็นมหามงคลสำคัญของชาติบ้านเมืองและจะถูกจารึกไว้ในประวัติศาสตร์ชาติไทย โดยพร้อมใจกันสวมเสื้อสีเหลืองและเข้าร่วมพิธีในโอกาส ต่างๆ